2001R2318 — ET — 21.10.2004 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 2318/2001, 29. november 2001, ►M1 milles sätestatakse nõukogu määruse (EÜ) nr 104/2000 üksikasjalikud rakenduseeskirjad kalandus- ja akvakultuurisektori tootjaorganisatsioonide ja tootjaorganisatsioonide liitude tunnustamise kohta ◄ (EÜT L 313, 30.11.2001, p.9)

Muudetud:









▼B

KOMISJONI MÄÄRUS (EÜ) nr 2318/2001,

29. november 2001,

►M1 milles sätestatakse nõukogu määruse (EÜ) nr 104/2000 üksikasjalikud rakenduseeskirjad kalandus- ja akvakultuurisektori tootjaorganisatsioonide ja tootjaorganisatsioonide liitude tunnustamise kohta ◄







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1999. aasta määrust (EÜ) nr 104/2000 kalandus- ja akvakultuuritooteturu ühise korralduse kohta, ( 1 ) muudetud komisjoni määrusega (EÜ) nr 939/2001, ( 2 ) eriti selle artikli 5 lõiget 4 ja artikli 6 lõiget 7, ning arvestades järgmist: (1) Komisjoni 2. detsembri 1994. aasta määrust (EÜ) nr 2939/94, milles sätestatakse nõukogu määruse (EMÜ) nr 105/76 üksikasjalikud rakenduseeskirjad kalatööstuse tootjaorganisatsioonide tunnustamise kohta, ( 3 ) muudetud määrusega (EÜ) nr 1762/96, ( 4 ) tuleks märkimisväärselt muuta. Seepärast tuleks see kehtetuks tunnistada ja asendada. (2) Tuleb sätestada tingimused ja kord, mille kohaselt liikmesriigid tootjaorganisatsioonidele tunnustust annavad või selle tühistavad, et tagada kalandus- ja akvakultuuritooteturu ühist korraldust reguleerivate eeskirjade järjekindel kohaldamine. (3) Tootjaorganisatsioon peab tunnustuse saamiseks määruse (EÜ) nr 104/2000 artikli 5 lõike 2 kohaselt tõendama, et tema majandustegevus on piisav. Seepärast tuleb määratleda kriteeriumid, mille kohaselt tingimused loetakse täidetuks. (4) Samuti tuleb täpsustada tootjaorganisatsioonide liidu tunnustamise tingimused. (5) Tuleb kehtestada ühiseeskirjad, mida tootjaorganisatsioonide liikmed on kohustatud järgima. (6) Oleks soovitatav täpsustada andmed, mida tunnustuse taotleja peab esitama. Tuleks ette näha tunnustuse andmise ja selle andmisest keeldumise tähtaeg ja konkreetsed eeskirjad tunnustuse tühistamiseks. (7) Tuleks ette näha meetmed tunnustamisega seotud tingimuste täitmise kontrollimiseks ja sellise tunnustamise pettuse teel taotlemise või kasutamise tagajärgede kindlakstegemiseks. (8) Käesoleva määrusega ettenähtud meetmed on kooskõlas kalandustooteturu korralduskomitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

1. Määruse (EÜ) nr 104/2000 artikli 5 lõikes 1 määratletud tootjaorganisatsiooni majandustegevus on kõnealuse määruse artikli 5 lõike 2 kohaselt piisav, kui:

a) liikmesriik käsitleb piirkonda, millega seoses tunnustust taotletakse, piisavalt olulisena kõnesoleva piirkonna suuruse, selles piirkonnas tegutsevate kalalaevade kogumahutavuse ja seal toimuvate lossimiste regulaarsuse ja ulatuslikkuse poolest;

b) üks järgmistest tingimustest on täidetud: i) laevade arv, mida tootjaorganisatsiooni liikmed kasutavad, moodustab selles piirkonnas tavaliselt tegutsevate laevade koguarvust 20 %; või ii) selle liigi või liikide rühma puhul, millele tunnustust taotletakse, realiseerib tootjaorganisatsioon kas: — kõnealuse piirkonna kogutoodangust vähemalt 15 massiprotsenti või — kõnealuse piirkonna peamise sadama või turu kogutoodangust vähemalt 30 massiprotsenti, tingimusel et asjaomane liikmesriik määratleb sõna “peamine” tähenduse selles kontekstis.

2. Liikmesriigid otsustavad, milliseid lõike 1 punktis b sätestatud tingimusi nende territooriumil kohaldatakse.

Nad teatavad oma otsuse komisjonile ja asjast huvitatud pooltele kahe kuu jooksul pärast käesoleva määruse avaldamist.

Kui turustruktuur muutub, võivad liikmesriigid otsustada tingimusi muuta. Nad teatavad sellest viivitamata komisjonile ja asjast huvitatud pooltele.

3. Kui tootjaorganisatsioon koosneb tootjatest, kellest vähemalt 30 % tegutseb tavaliselt ühes või mitmes muus piirkonnas kui see, kus asub organisatsiooni liikmete kasutatavate laevade kodusadam, loetakse sellise organisatsiooni majandustegevust määruse (EÜ) nr 104/2000 artikli 5 lõike 2 tähenduses piisavaks, kui ta realiseerib selle liigi või liikide rühma puhul, millele tunnustust taotletakse, vähemalt neli massiprotsenti kodumaisest toodangust.

4. Tõhusama majandamise huvides võib liikmesriik kehtestada lõike 1 punkti b alapunkti ii esimeses taandes nimetatud protsendimääraks 15—30 %, lõike 1 punkti b alapunkti ii teises taandes nimetatud protsendimääraks 30—50 % ja lõikes 3 nimetatud tootjatega seotud protsendimääraks 30—50 %.

5. Kui tunnustust taotletakse akvakultuuritoodetele, loetakse majandustegevus määruse (EÜ) nr 104/2000 artikli 5 lõike 2 tähenduses piisavaks, kui tootjaorganisatsioon realiseerib vähemalt 25 % kõnealuse liigi või liikide rühma kogutoodangust tootmispiirkonnas, mis asjaomase liikmesriigi kehtestatud kriteeriumide kohaselt on piisavalt suur.

Selleks et võtta arvesse piirkondliku tootmise erijooni, võib liikmesriik kehtestada esimeses lõigus nimetatud protsendimääraks 25—50 %.

Liikmesriik teatab komisjonile valitud protsendimäära kahe kuu jooksul alates käesoleva määruse avaldamisest.

▼M1

Artikkel 2

1. Liikmesriik võib teatavas liikmesriigis tunnustatud tootjaorganisatsioonide liitu tunnustada ainult tingimusel, et:

a) sinna kuulub miinimumosa kõigist tootjaorganisatsioonidest, keda asjaomane liikmesriik teatava tootmisharu puhul on tunnustanud; ning

b) liidu turustatud toodangu väärtus on vähemalt 20 % kõnealuse tootmisharu omamaise toodangu väärtusest.

2. Liikmesriik võib eri liikmesriikides tunnustatud tootjaorganisatsioonide liitu tunnustada ainult tingimusel, et:

a) liidu ametlik peakorter on selle liikmesriigi territooriumil;

b) liidu turustatud toodangu väärtus esindab asjaomases piirkonnas teatava kalandustoote toodangust miinimumosa;

c) liitu kuuluvad tootjaorganisatsioonid tegelevad ühiselt kasutatavate kalavarude püügi, tootmise ja turustamisega ning

d) liit täidab oma ülesandeid, ilma et see piiraks liikmesriikide vahelist kalastamisvõimaluste jaotamist reguleerivate sätete kohaldamist vastavalt nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) ( 5 ) artiklile 20.

3. Liikmesriik, kus asub liidu ametlik peakorter, viib koostöös teiste asjaomaste liikmesriikidega sisse halduskoostöö, mis on vajalik tunnustamise tingimuste täitmise tagamiseks ja liidu tegevuse kontrollimiseks. Selline halduskoostöö hõlmab ka tunnustamise tühistamist.

4. Tootjaorganisatsioonide liidul ei tohi kõnealusel turul olla valitsevat seisundit, kui see ei ole vajalik asutamislepingu artikli 33 eesmärkide saavutamiseks.

5. Määruse (EÜ) nr 2318/2001 artikleid 3–7 kohaldatakse mutatis mutandis ühes ja rohkem kui ühes liikmesriigis tunnustatud tootjaorganisatsioonide liitude suhtes.

6. Komisjoni määruse (EÜ) nr 908/2000 artikli 2 lõiget 2 ei kohaldata teistes liikmesriikides tunnustatud tootjaorganisatsioonide liitude suhtes.

▼B

Artikkel 3

1. Ilma et see piiraks komisjoni määruse (EÜ) nr 2508/2000 ( 6 ) kohaldamist, koostatakse määruse (EÜ) nr 104/2000 artikli 5 lõike 1 punkti c alapunktis 1 nimetatud kalapüügi-, tootmis- ja turustuseeskirjad kirjalikult.

2. Vastavalt määruse (EÜ) nr 104/2000 artikli 5 lõike 1 punkti c alapunktile 4 võib liikmed vabastada kohustusest realiseerida oma kogutoodang tootjaorganisatsiooni kaudu, kui tooted realiseeritakse eelnevalt kehtestatud ühiseeskirjade kohaselt. Sellisel juhul peavad ühiseeskirjad nõudma vähemalt organisatsiooni kõrvaldamishindadest kinnipidamist.

3. Erandina määruse (EÜ) nr 104/2000 artikli 5 lõike 1 punkti c alapunktist 4 ei pea neid tootekoguseid, mille kohta tootjaorganisatsiooni liikmed on sõlminud lepingud enne liikmeks saamist, realiseerima tootjaorganisatsiooni kaudu, tingimusel, et liikmed on teatanud organisatsioonile enne liikmeks saamist sõlmitud lepingute ulatuse ja kestuse ning et organisatsioon on nõustunud sellest nõudest loobuma.

Artikkel 4

Tunnustuse taotlemisel esitab taotleja:

a) tootjaorganisatsiooni põhikirja;

b) tootjaorganisatsiooni eeskirja;

c) isikute nimed, kellel on õigus tegutseda tootjaorganisatsiooni eest ja nimel;

d) tegevuse üksikasjad, mille alusel tunnustust taotletakse;

e) artikli 1 või 2 sätete järgimist tõendavad dokumendid.

Artikkel 5

Liikmesriik teavitab tootjaorganisatsiooni oma otsusest kirjalikult kolme kuu jooksul alates tunnustuse taotluse saamisest. Kui tunnustuse andmisest keeldutakse, esitab liikmesriik keeldumise põhjused.

Artikkel 6

Kui tunnistus kavatsetakse tühistada, teatab liikmesriik sellest koos põhjendustega tootjaorganisatsioonile. Liikmesriik lubab tootjaorganisatsioonil esitada teatava ajavahemiku jooksul oma tähelepanekud.

Artikkel 7

1. Vastavalt nõukogu määruse (EÜ) nr 104/2000 artikli 6 lõike 1 punktile b kontrollivad liikmesriigid vähemalt kord aastas, et tootjaorganisatsioonid täidavad tunnustamise tingimusi.

2. Kui tunnustus tühistatakse seetõttu, et asjaomane tootjaorganisatsioon on taotlenud või kasutanud tunnustust pettuse teel, nõuab liikmesriik määruse (EÜ) nr 2792/1999 ( 7 ) artikli 15 lõike 1 alusel antud abi tagasi.

Artikkel 8

Määrus (EÜ) nr 2939/94 tunnistatakse kehtetuks.

Artikkel 9

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. jaanuarist 2002.

Käesolev määrus on tervikuna siduv ja vahetult kohaldatav kõikides liikmesriikides.